સમગ્ર શહેરમાં સફાઈ કામગીરી કેવી થાય છે તે તમામ નાગરિકોને સુપેરે ખબર જ છે, છતાં સ્વચ્છતાના મુદ્દે મહાનગરપાલિકાના સત્તાધિશો અને સ્ટાફ બધા ઘોર નિંદ્રામાં રહે છે, એટલું જ નહીં, ’સ્વચ્છતા ઝુંબેશ’ ’સ્વચ્છ જામનગર, હરિયાળુ જામનગર, સ્વસ્થ જામનગર’ના રૃપાળા નામ સાથે અવારનવાર નાટકો અથવા મસમોટા ખર્ચાઓ સાથેના તાયફાઓ થતા રહે છે, અને વાસ્તવિક્તા એ છે કે જામનગરમાં ગંદકીનું સામ્રાજ્ય ફેલાયેલું રહે છે… કોઈને આવી ગંભીર બાબત અંગે કડક પગલાં લેવાની ફૂરસદ નથી!